rejauldu/bengali-wikipedia huggingface dataset:
বোধিধর্ম হলেন পঞ্চম বা ষষ্ঠ শতাব্দীর বৌদ্ধ সন্ন্যাসী। তাকে ঐতিহ্যগতভাবে চীনে চ্যান বৌদ্ধধর্মের প্রেরক হিসেবে কৃতিত্ব দেওয়ার পাশাপাশি এর প্রথম চীনা  কুলপতি হিসেবে গণ্য করা হয়। সপ্তদশ শতাব্দীর গ্রন্থ যিযিং জিং এর অপ্রামাণিক কাহিনি অনুসারে, তিনি শাওলিন মঠের সন্ন্যাসীদের শারীরিক প্রশিক্ষণ শুরু করেন যা শাওলিন কুংফু তৈরিতে পরিচালিত করে। তিনি চীনে ডামো এবং জাপানে দারুমা নামে পরিচিত।  বোধিধর্ম সম্পর্কে সামান্য সমসাময়িক জীবনী সংক্রান্ত তথ্য বিদ্যমান, এবং পরবর্তী বিবরণগুলি কিংবদন্তি ও অবিশ্বাস্য বিবরণ দিয়ে স্তরিত হয়ে উঠেছে।  চীনাসূত্র মতে, বোধিধর্ম পাশ্চাত্য প্রদেশগুলো থেকে এসেছে, যা সাধারণত মধ্য এশিয়াকে বোঝায় কিন্তু ভারতীয় উপমহাদেশও অন্তর্ভুক্ত করতে পারে, এবং হয় "পারস্য মধ্য এশীয়" বা "দক্ষিণ ভারতীয়  একজন মহান ভারতীয় রাজার তৃতীয় পুত্র হিসেবে বর্ণনা করা হয়েছে।" বৌদ্ধ শিল্প জুড়ে, বোধিধর্মকে বদমেজাজি, বড় নাক, প্রচুর দাড়িওয়ালা, চওড়া চোখওয়ালা অ-চীনা ব্যক্তি হিসেবে চিত্রিত করা হয়েছে। চ্যান গ্রন্থে তাকে "নীল চোখের বর্বর" হিসেবে উল্লেখ করা হয়েছে।  চীনা বিবরণ ছাড়াও, বোধিধর্মের উৎপত্তি সম্পর্কে বেশ কিছু জনপ্রিয় ঐতিহ্যও বিদ্যমান।  বিবরণগুলি তার আগমনের সময়কাল নিয়ে ভিন্ন, প্রাথমিক বিবরণে দাবি করা হয়েছে যে তিনি লিউ সং রাজবংশের (৪২০–৪৪৯ খ্রিস্টাব্দ) সময় আসেন এবং পরবর্তীতে লিয়াং রাজবংশের (৫০২–৫৫৭ খ্রিস্টাব্দ) কাছে তার আগমনের সময়কালের বিবরণগুলি। বোধিধর্ম মূলত উত্তর ওয়েই (৩৮৬–৫৩৪ খ্রিস্টাব্দ) অঞ্চলে সক্রিয় ছিল। আধুনিক বৃত্তি তাকে পঞ্চম শতাব্দীর শুরুর দিকে বলে।  বোধিধর্মের শিক্ষা ও অনুশীলন ধ্যান এবং লঙ্কাবতার সূত্রকে কেন্দ্র করে। পিতৃতান্ত্রিক হলের সংকলন (৯৫২) বোধিধর্মকে বৌদ্ধধর্মের ২৮তম পিতৃপুরুষ হিসাবে নিরবচ্ছিন্ন লাইনে চিহ্নিত করে যা গৌতম বুদ্ধের কাছে ফিরে আসে।Philippe Cornu, Dictionnaire enclyclopédique du Bouddhisme   টীকা    তথ্যসূত্র    উৎস   মুদ্রিত উৎস                                 .              .        .              .      .  .                    .    ওয়েব উৎস    ওয়েব উৎস    আরও পড়ুন         বহিঃসংযোগ    Essence of Mahayana Practice By Bodhidharma, with annotations. Also known as "The Outline of Practice." translated by Chung Tai Translation Committee  Bodhidharma  বিষয়শ্রেণী:মার্শাল আর্ট স্কুলের প্রতিষ্ঠাতা বিষয়শ্রেণী:চীনাতে অনুবাদক বিষয়শ্রেণী:ধর্ম প্রবর্তক বিষয়শ্রেণী:ভারতীয় বৌদ্ধ ভিক্ষু বিষয়শ্রেণী:বৌদ্ধ সম্প্রদায়ের প্রতিষ্ঠাতা বিষয়শ্রেণী:বৌদ্ধধর্মের ভারতীয় পণ্ডিত বিষয়শ্রেণী:ধর্মপ্রচারক ভাষাবিদ
.কেএইচ হল কম্বোডিয়ার ইন্টারনেট কান্ট্রি কোড টপ-লেভেল ডোমেইন (সিসিটিএলডি)। এটি পূর্বে ১৯৯৭ সাল থেকে কম্বোডিয়ার ডাক ও টেলিযোগাযোগ মন্ত্রণালয় দ্বারা পরিচালিত হয়েছিল। ২০১২ সালের সেপ্টেম্বরে, ডোমেইনটি কম্বোডিয়ার টেলিযোগাযোগ নিয়ন্ত্রকের কাছে স্থানান্তরিত হয়। ডোমেন নামটি কম্বোডিয়ার সংখ্যাগরিষ্ঠ জাতিগোষ্ঠী, খেমার জনগণের নামে নামকরণ করা হয়েছে।  শুধুমাত্র কম্বোডিয়া-নিবন্ধিত কোম্পানি, সরকারী সংস্থা, সংস্থা এবং কম্বোডিয়ান নাগরিকরা এই ডোমেন নামে নিবন্ধন করতে পারে।   তথ্যসূত্র   বিষয়শ্রেণী:কান্ট্রি কোড টপ-লেভেল ডোমেইন
অ্যাসোসিয়েশন ফর ল্যান্ড রিফর্ম এ্যান্ড ডেভেলপমেন্ট ভূমি সংস্কারে নিবেদিত একটি বাংলাদেশী অলাভজনক সংস্থা।   ইতিহাস  এনজিও কুরডিনিশন কাউন্সিল ফর ল্যান্ড রিফর্মস প্রোগ্রাম ১৯৮৭ সালে অ্যাসোসিয়েশন ফর সোশ্যাল অ্যাডভান্সমেন্ট, কারিতাস ইন্টারন্যাশনালিস, কুমিল্লা প্রশিকা, গৌণ উন্নয়ন প্রচেষ্টা, মানব উন্নয়ন কেন্দ্র, নিজেরা করি, অক্সফাম, প্রশিকা এবং আরডিআরএস বাংলাদেশের দ্বারা তৈরি করা হয়েছিল। বাংলাদেশ সরকারের সহযোগিতায় ভূমি সংস্কার ও বসতি স্থাপনের সমন্বয় সাধনের লক্ষ্যে এই সংগঠনটি কাজ করে।  এনজিও কুরডিনিশন কাউন্সিল ফর ল্যান্ড রিফর্মস প্রোগ্রামকে ১৯৯১ সালে অ্যাসোসিয়েশন ফর ল্যান্ড রিফর্ম এ্যান্ড ডেভেলপমেন্ট নামে একটি স্বাধীন সংস্থায় পরিবর্তন করা হয়। বাংলাদেশে এর ২৭৩টি সহযোগী সংগঠন রয়েছে। এটি রোমভিত্তিক আন্তর্জাতিক ভূমি জোট এবং ম্যানিলায় অবস্থিত এশিয়ান এনজিও কোয়ালিশন ফর অ্যাগ্রারিয়ান রিফর্ম অ্যান্ড রুরাল ডেভেলপমেন্টের সদস্য। এটি বাংলাদেশে ভূমি সংস্কার বিষয়ক কর্মশালার আয়োজন করে।   তথ্যসূত্র   বিষয়শ্রেণী:বাংলাদেশ ভিত্তিক অলাভজনক সংগঠন বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৯১-এ বাংলাদেশে প্রতিষ্ঠিত
কৃষ্ণাপ্পা গৌতম (; জন্ম ২০ অক্টোবর ১৯৮৮) হলেন একজন ভারতীয় ক্রিকেটার যিনি কর্নাটক ক্রিকেট দলের হয়ে খেলেন।  জীবনী গৌতমের পেশাদারী জীবনী শুরু হয় যখন তিনি বেঙ্গালুরুতে আঞ্চলিক প্রতিযোগিতায় অনূর্ধ্ব-১৫ দলের জন্য নির্বাচিত হন, যেখানে তিনি দ্বিতীয় সর্বোচ্চ উইকেট শিকারী হন। সে তার প্রথম রণজি ট্রফি খেলেন কর্ণাটকের হয়ে, বেঙ্গালুরু বিপরীতে ২০১২ এর নভেম্বরে, এবং দুই উইকেট সংগ্রহ করে, উভয়ই দ্বিতীয় ইনিংসে।  ২০১৭ এর ফেব্রুয়ারিতে, ২০১৭ ইন্ডিয়ান প্রিমিয়ার লিগ প্রতিযোগিতার জন্য ₹ ২ কোটির বিনিময়ে মুম্বই ইন্ডিয়ান্স কর্তৃক কিনে নেয়। কর্নাটকের হয়ে ২০১৬-১৭ বিজয় হাজারে ট্রফিতে লিস্ট এ ক্রিকেটে তার অভিষেক হয় ২৫ ফেব্রুয়ারি ২০১৭ তারিখে।  ২০২১ এর জানুয়ারিতে, ইংল্যান্ডের বিপক্ষে সিরিজের টেস্ট সিরিজের জন্য ভারতীয় দলের জন্য নির্বাচিত পাঁচজন নেট বোলারের মধ্যে তার নামও ছিল। ২০২১ এর ফেব্রুয়ারিতে, ২০২১ ইন্ডিয়ান প্রিমিয়ার লিগ প্রতিযোগিতার পূর্বে খেলোয়াড় নিলামে গৌতমকে চেন্নাই সুপার কিংস কিনে নেয়। উক্ত খেলোয়াড় নিলামে ভারতীয় খেলোয়াড়দের মধ্যে তিনি ছিলেন সবচেয়ে দামী খেলোয়াড় ()।  তথ্যসূত্র  বহিঃসংযোগ    বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:কর্ণাটকের ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:বেঙ্গালুরু থেকে আগত ক্রিকেটার বিষয়শ্রেণী:ভারত এ-দলের ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:লখনউ সুপার জায়ান্টসের ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ইন্ডিয়া রেডের ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বাংলাদেশ নৌবাহিনী জাহাজ (সংক্ষেপেঃ বানৌজা) শাহ আমানত বাংলাদেশ নৌবাহিনীর শাহ আমানত-শ্রেণীর একটি ল্যান্ডিং ক্রাফট ইউটিলিটি (এলসিউই) জাহাজ। এই জাহাজটিকে ড্যানইয়ার্ড, ফ্রেডরিকশাভন, ডেনমার্কে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি সেনাসদস্য, রসদ, অস্ত্র ও গোলাবারুদ, ট্যাংক, সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।   ইতিহাস  ড্যানইয়ার্ড ফ্রেডরিকশাভন, ডেনমার্কে নির্মিত জাহাজটি পূর্বে অস্ট্রেলিয়ান মালিকানাধীন একটি বেসরকারি প্রতিষ্ঠানের জাহাজ হিসেবে কর্মরত ছিল। তবে ১৯৮৮ সালে জাহাজটি অবৈধ চোরাচালানের সময় বাংলাদেশ নৌবাহিনী কাছে ধরা পড়ে। বাংলাদেশ নৌবাহিনী কর্তৃক জাহাজটির কর্মকর্তা কর্মচারীদের গ্রেফতার এবং জাহাজটিকে বাজেয়াপ্ত করা হয়। পরবর্তীতে জাহাজটিকে প্রয়োজনীয় সংস্কার করে নৌবাহিনী বহরে বানৌজা শাহ আমানত নামে ১৯৯০ সালে কমিশন করা হয়।   বৈশিষ্ট্য ও যান্ত্রিক কাঠামো  বানৌজা শাহ আমানত জাহাজটির দৈর্ঘ্য , প্রস্থ  এবং গভীরতা । এই উভচর জাহাজটির ওজন ৩৬৬ টন এবং জাহাজটিতে রয়েছে ২টি শ্যাফট ও ২টি ক্যাটারপিলার ডি৩৪৩  ডিজেল ইঞ্জিন (মার্কিন যুক্তরাষ্ট্র)। জাহাজটির সর্বোচ্চ গতিবেগ । এটি ৩১ জন জনবল নিয়ে একনাগাড়ে ৭ দিন অভিযান পরিচালনার পাশাপাশি ১৫০ টন কার্গো বহন করতে সক্ষম।   রণসজ্জা  দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:  ৪টি সিআইএস-৫০ ১২.৭ মিমি বিমান-বিধ্বংসী মেশিনগান;  এছাড়াও যুদ্ধকালীন বিশেষ পরিস্থিতিতে জাহাজটিতে ৬টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র কিউডব্লিউ-২ ম্যানপ্যাড মোতায়েন করা যায়।   তথ্যসূত্র   বিষয়শ্রেণী:বাংলাদেশ নৌবাহিনীর জাহাজ
মল্লিকপুর জামে মসজিদ বা মুঘল শাহ সুজার মসজিদ বাংলাদেশের ঝালকাঠি জেলার নলছিটি উপজেলায় অবস্থিত একটি প্রাচীন মুঘল স্থাপত্যশৈলীর মসজিদ। মসজিদটি মুঘল শাহ সুজার মসজিদ নামেও পরিচিত।  মসজিদটি প্রায় ৪০০ বছরের পুরানো মুঘল স্থাপত্য।  অবস্থান মসজিদটি ঝালকাঠি জেলার নলছিটি উপজেলার মধ্য দিয়ে প্রবাহিত সুগন্ধা নদীর দক্ষিণ তীরে নির্মাণ করা হয়। মসজিদটি ঝালকাঠি জেলার নলছিটি শহরের নলছিটি-বরিশাল সড়ক সংলগ্ন মল্লিকপুর গ্রামে অবস্থিত।   ইতিহাস  মসজিদটি মুঘল সম্রাট শাহ সুজার আমলে মল্লিকপুরে নির্মিত হয়। ধারণা করা হয় মসজিদটি সপ্তদশ শতকের মাঝামাঝি সময়ে নির্মাণ করা হয়েছে হয়। ১৬৪৮ সালে বরিশালের উপকূলীয় অঞ্চলে মগ ও পর্তুগিজ জলদস্যুদের উৎপাত উল্লেখযোগ্যভাবে বৃদ্ধি পায়। এই পরিস্থিতি মোকাবিলায় মোঘল সম্রাট শাহজাহান তার পুত্র শাহজাদা সুজাকে বাংলার সুবেদার হিসেবে এই অঞ্চলে পাঠান। সুবেদার সুজা জলদস্যু দমন করতে এসে স্থানীয়দের অনুরোধে একটি মসজিদ নির্মাণ করেন। এই মসজিদটি ঐতিহাসিক দিক থেকে গুরুত্বপূর্ণ এবং মোঘল স্থাপত্যশৈলীর নিদর্শন হিসেবে বিবেচিত হয়। মসজিদ গায়ে নির্মাণকাল হিসেবে ১৬৪৮ খ্রিস্টাব্দ লেখা রয়েছে।   স্থাপত্য  মসজিদটি একটি গম্বুজবিশিষ্ট। এর উচ্চতা প্রায় ৩০ ফুট এবং দেয়ালের পুরুত্ব ৩২ ইঞ্চি। নির্মাণকাজে চুন-সুড়কি ব্যবহার করা হয়েছে, যা মুঘল আমলের স্থাপত্যে প্রচলিত ছিল। প্রাথমিকভাবে মসজিদে একসাথে ৩০–৩৫ জন মুসল্লি নামাজ আদায় করতে পারতেন। পরবর্তীকালে স্থানীয় জনগণের সহযোগিতায় মসজিদের তিন পাশে বারান্দা যুক্ত করা হয়েছে, যার ফলে এখন প্রায় ১০০ জন মুসল্লি একত্রে নামাজ আদায় করতে পারেন।   তথ্যসূত্র   বিষয়শ্রেণী:মুঘল মসজিদ বিষয়শ্রেণী:নলছিটি উপজেলা বিষয়শ্রেণী:ঝালকাঠি জেলার মসজিদ
হরিশনগর রেলওয়ে স্টেশন হল পূর্ব রেলওয়ে অঞ্চলের শিয়ালদহ রেল বিভাগের একটি কলকাতা শহরতলি রেল হল্ট স্টেশন। এটি পশ্চিমবঙ্গের নদীয়া জেলায় শিয়ালদহ-রানাঘাট মেইন লাইনের রানাঘাট - গেদে শাখায় অবস্থিত।  ইতিহাস ১৮৬২ সালে ইস্টার্ন বেঙ্গল রেলওয়ের কলকাতা (শিয়ালদহ)-কুষ্টিয়া লাইনটি চালু হয় যা ছিল কলকাতা থেকে উত্তরবঙ্গের মূল রেল যোগাযোগ। তদানীন্তন ইস্টার্ন বেঙ্গল রেলওয়ে অবিভক্ত বাংলায় রেল পরিষেবা প্রদান করত। হরিশনগর হল্ট সহ রানাঘাট-গেদে শাখা লাইনের বৈদ্যুতিকরণ হয় ১৯৯৭-৯৮ সালে।  তথ্যসূত্র  বিষয়শ্রেণী:নদিয়া জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:১৮৬২-এ ভারতে চালু রেলওয়ে স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
জন কসকম্ব বা গোসকম্ব ( fl. ১৪০১) ছিলেন একজন ইংরেজ রাজনীতিবিদ।   পরিবার  কসকম্ব ছিলেন উইলিয়াম কসকম্ব এবং তার স্ত্রী মার্জারির পুত্র।   কর্মজীবন  তিনি ১৪০১ সালে এক্সেটারের জন্য ইংল্যান্ডের সংসদের সদস্য (এমপি) ছিলেন।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৪০১ বিষয়শ্রেণী:১৫শ শতাব্দীতে মৃত্যু বিষয়শ্রেণী:১৪শ শতাব্দীতে জন্ম বিষয়শ্রেণী:এক্সেটারের ইংল্যান্ডের সংসদ সদস্য (প্রাক-১৭০৭) বিষয়শ্রেণী:ইংল্যান্ডের সংসদ সদস্য ১৩৯৯
২০১৪ উয়েফা সুপার কাপ হচ্ছে উয়েফা সুপার কাপের ৩৯তম আসর, এটি উয়েফা কর্তৃক আয়োজিত একটি বার্ষিক ফুটবল ম্যাচ যাতে দুটি প্রধান ইউরোপীয় ক্লাব প্রতিযোগিতা, উয়েফা চ্যাম্পিয়নস লীগ এবং উয়েফা ইউরোপা লীগের বর্তমান চ্যাম্পিয়নদ্বয় একে অপরের বিরুদ্ধে মুখোমুখি হয়। এই ম্যাচে স্পেনীয় লা লিগার দুই ক্লাব ২০১৩–১৪ উয়েফা চ্যাম্পিয়নস লীগ বিজয়ী  রিয়াল মাদ্রিদ এবং ২০১৩–১৪ উয়েফা ইউরোপা লীগ বিজয়ী সেভিয়া এফসি মুখোমুখি হয়।খেলাটি ১২ আগস্ট ২০১৪ তারিখে কার্ডিফের কার্ডিফ সিটি স্টেডিয়ামে।  ক্রিস্তিয়ানো রোনালদোর জোড়া গোলের বদৌলতে রিয়াল মাদ্রিদ তাদের দ্বিতীয় উয়েফা সুপার কাপ শিরোপা জয়লাভ করে।  দলবাছাইপর্বপূর্ববর্তী অংশগ্রহণ (মোটা লেখা জয়ী বছর নির্দেশ করে) রিয়াল মাদ্রিদ২০১৩–১৪ উয়েফা চ্যাম্পিয়নস লীগ জয়ী১৯৯৮, ২০০০, ২০০২ সেভিয়া২০১৩–১৪ ইউরোপা লীগ জয়ী২০০৬, ২০০৭  ম্যাচ দল নির্বাচন বিস্তারিত  তথ্যসূত্র  বহিঃসংযোগ ২০১৪ উয়েফা সুপার কাপ, উয়েফা.কম উয়েফা সুপার কাপ ইতিহাস: ২০১৪, উয়েফা.কম  বিষয়শ্রেণী:উয়েফা সুপার কাপ বিষয়শ্রেণী:২০১৪–১৫-এ উয়েফা ফুটবল বিষয়শ্রেণী:রিয়াল মাদ্রিদ ফুটবল ক্লাবের ম্যাচ বিষয়শ্রেণী:সেভিয়া ফুটবল ক্লাবের ম্যাচ বিষয়শ্রেণী:২০১৪–১৫-এ স্পেনীয় ফুটবল বিষয়শ্রেণী:আগস্ট ২০১৪-এ ইউরোপে ক্রীড়া অনুষ্ঠান
আর্মেনিয়া—পর্তুগাল সম্পর্ক হল আর্মেনিয়া ও পর্তুগাল রাষ্ট্রদ্বয়ের মধ্যকার দ্বিপাক্ষিক সম্পর্ক। কোনো দেশেরই স্থায়ী দূতাবাস নেই। ইতালির রোমে অবস্থিত দূতাবাসের মাধ্যমে আর্মেনিয়া পর্তুগালের কাজ পরিচালনা করছে। অনুরূপে মস্কোতে অবস্থিত দূতাবাসের মাধ্যমে পর্তুগাল আর্মেনিয়ায় নিজেদের প্রতিনিধিত্ব করছে। এছাড়াও ইয়েরেভেনেরর নালবানদিয়ান স্ট্রীটে পর্তুগালের কনস্যুলেট অফিস রয়েছে। বর্তমানে মিস্টার স্যামুয়েল স্যামুয়েলিয়ান কনস্যুল হিসেবে দায়িত্ব পালন করছেন।   ইতিহাস  ১৯২০ সালের ১০ই আগস্ট আনুষ্ঠানিকভাবে আর্মেনিয়াকে স্বীকৃতি দেয় পর্তুগাল। স্বীকৃতিপত্রে পর্তুগাল উল্লেখ করে যে এ স্বীকৃতিপ্রদানের মাধ্যমে "সম্মানের দৃঢ় বন্ধনেই শুধু যুক্ত হওয়া নয়, বরং বাহ্যিক আগ্রাসনের বিরুদ্ধে আত্মরক্ষা এবং আঞ্চলিক ঐক্য ও আর্মেনিয়ার রাজনৈতিক স্বাধীনতা প্রদান করা হয়েছে..."The New Armenia, Volumes 13-14 (The New Armenia Pub. Co., 1921), 61.   প্রবাসী  পর্তুগালে বসবাসকারী উল্লেখযোগ্য আর্মেনিয় ব্যক্তিত্ব হলেন ক্যালোউস্তে গুলবেনকিয়ান। তিনি একজন বিত্তবান আর্মেনিয় ব্যবসায়ী ছিলেন। ব্যবসার সাথে সাথে মানবহিতৈষি কাজের সাথেও তিনি যুক্ত ছিলেন। লিসবনে তিনি নিজের ব্যবসার সদর দপ্তর স্থাপন করেন। তিনি একটি আন্তর্জাতিক চ্যারিটি প্রতিষ্ঠান গঠন করেন। লিসবনে অবস্থিত সংগঠনটির নাম ক্যালোউস্তে গুলবেনকিয়ান ফাউন্ডেশন। তিনি মুসে ক্যালোউস্তে গুলবেনকিয়ানও স্থাপন করেন।   রাজনৈতিক ও অর্থনৈতিক সম্পর্ক  আর্মেনিয় পররাষ্ট্রমন্ত্রী ভারদান অসকানিয়ান ২০০০ সালের নভেম্বর মাসে লিসবন সফর করেন। সেখানে তিনি পর্তুগিজ রাষ্ট্রপতি জর্জ স্যামপাইও, পররাষ্ট্রমন্ত্রী জাইমে গামার সাথে সাক্ষাৎ করেন।"Armenian minister discusses ties with Portuguese officials, signs documents" , Mediamax news agency, 15 November 2000. ২০০১ সালের ১০ই জুলাই রাষ্ট্রপতি রবার্ট কোচারিয়ান বলেন যে আর্মেনিয়া পর্তুগালের সাথে সম্পর্কোন্নয়ন করাকে সর্বাধিক গুরুত্ব প্রদান করা হয়।"Armenian president notes importance of developing ties with Portugal" , Mediamax news agency, 10 July 2001. আর্মেনিয় পররাষ্ট্রমন্ত্রী ভারদান ওসকানিয়ান দ্বিপাক্ষিক অর্থনৈতিক সম্পর্ক উন্নয়নের লক্ষ্যে ২০০১ সালের ১১ই জুলাই পর্তুগিজ ডেলিকেটের সাথে সাক্ষাৎ করেন।"Armenian, Portuguese foreign ministers discuss economic relations" , Mediamax news agency, 11 July 2001. পর্তুগিজ পার্লামেন্টের স্পিকার জোয়া বস্কো মোতা আমারাল ২০০২ সালের ১৯শে জুন আর্মেনিয় রাষ্ট্রদূতের সাথে আর্মেনিয়-পর্তুগিজ আন্তঃপার্লামেন্টারি সম্পর্ক দৃঢ়ীকরণ বিষয়ে কথা বলেন।"Armenian envoy, Portuguese labour minister discuss illegal immigration" , Mediamax news agency, 24 June 2002.   আরো দেখুন   আর্মেনিয়ার বৈদেশিক সম্পর্ক  পর্তুগালের বৈদেশিক সম্পর্ক   তথ্যসূত্র    বহিঃসংযোগ   আর্মেনিয় পররাষ্ট্র মন্ত্রণালয়: বিশ্বজুড়ে আর্মেনিয় দূতাবাসসমূহ    বিষয়শ্রেণী:আর্মেনিয়ার দ্বিপাক্ষিক সম্পর্ক বিষয়শ্রেণী:পর্তুগালের দ্বিপাক্ষিক সম্পর্ক
আবদুল হাসিব বাংলাদেশ সুপ্রিম কোর্টের হাইকোর্ট বিভাগের বিচারপতি ছিলেন।   কর্মজীবন  ২০ জানুয়ারি ১৯৯২, রাষ্ট্রপতি আব্দুর রহমান বিশ্বাস কর্তৃক অতিরিক্ত বিচারক হিসাবে দুই বছর দায়িত্ব পালনের পর হাসিবকে হাইকোর্ট বিভাগের স্থায়ী বিচারক করা হয়নি। রাষ্ট্রপতি নির্বাচন সংক্রান্ত একটি মামলায় সরকারের বিরুদ্ধে রুল জারি করেন হাসিব।   মৃত্যু  হাসিব মারা যান ৩ জুলাই ২০১৯। তাকে বনানী কবরস্থানে দাফন করা হয়।   তথ্যসূত্র   বিষয়শ্রেণী:বনানী কবরস্থানে সমাধিস্থ বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২০১৯-এ মৃত্যু বিষয়শ্রেণী:জন্মের বছর অনুপস্থিত
উই ওয়ানা হচ্ছে রোমানীয় সঙ্গীত শিল্পী আলেক্সান্দ্রা স্তানের তৃতীয় অ্যালবাম আলেস্টা-এর একটি গান। গানটিতে আলেক্সান্দ্রা স্তানের সাথে ছিলেন রোমানীয় সঙ্গীত শিল্পী ইন্না এবং আমেরিকান অভিনেতা ড্যাডি ইয়ানকী। উই ওয়ানা গানটি ডিজিটাল ডাউনলোড ফরম্যাটে তৈরি এবং ৮ জুন ২০১৫ গানটি মুক্তি পায়। মুক্তি পাওয়ার পর থেকেই সঙ্গীত সমালোচকরা গানটির প্রশংসা করেন।   রচনা ও ইতিহাস  উই ওয়ানা গানটি চারজন সঙ্গীত লেখক লিখেছেন। পুরো গানটি তৈরির পরে ৮ জুন ২০১৫ স্তান তার ইউটিউব চ্যানেলে গানটি আপলোড করেন।আলেক্সান্দ্রা স্তান এবং ইন্না। ড্যাডি ইয়ানকী- উই ওয়ানা (প্রাতিষ্ঠানিক ভিডিও) গানটি স্টান এবং ইন্না অন্যান্য স্থানেও একক এবং যৌথভাবে গেয়েছেন। তবে সর্বপ্রথম একসাথে তারা দুজনে সরাসরি অভিনয় করেন ১৭ অক্টবর ২০১৫।Inna e Alexandra Stan sabato 17 ottobre 2015 le rotonde   আরও দেখুন   চেরি পপ (গান)  ভ্যানিলা চকোলেট (গান)  গিভ মি ইওর এভরিথিং (গান)   তথ্যসূত্র   বিষয়শ্রেণী:রোমানীয় গান বিষয়শ্রেণী:২০১৫-এর গান
সচিব, অর্থ মন্ত্রণালয় বনাম মাসদার হোসেন বাংলাদেশ সুপ্রিম কোর্টের আপিল বিভাগের একটি মামলা। মামলাটি বাংলাদেশের নির্বাহী বিভাগ ও বিচার বিভাগের ক্ষমতা বিভাজন সংক্রান্ত একটি মামলা ছিলো। এটি মাসদার হোসেন মামলা নামেও পরিচিত।   তথ্য  ১৯৯৫ সালে জেলা জজ মাসদার হোসেন অন্য ৪৪১ জন দেওয়ানী আদালতের বিচারকদের পক্ষে একটি রিট পিটিশন দায়ের করেন। পিটিশনে তিনি নিম্নলিখিত বিষয়গুলো তুলে ধরেন:   নির্বাহী বিভাগের আদেশে বিচার বিভাগীয় পরিষেবা অন্তর্ভুক্ত ছিল অতিমাত্রায়।  সংবিধানের ষষ্ঠ ভাগের দ্বিতীয় অধ্যায় নিশ্চিত করেছে যে নিম্ন আদালত নির্বাহী বিভাগ থেকে পৃথক।  নিম্ন আদালতের বিচারকরা নির্বাহী বিভাগের প্রশাসনিক ট্রাইব্যুনালের অধীন হতে পারেন না।  ঢাকা হাইকোর্ট ১৯৯৭ সালে ১২ দফা নির্দেশনা দিয়ে আবেদনের পক্ষে রায় দেয়। সরকার সুপ্রিম কোর্টের আপিল বিভাগে এই রায়ের বিরুদ্ধে আপিল করে।   বিচার  ১৯৯৯ সালে, সুপ্রিম কোর্টের আপিল বিভাগ হাইকোর্টের রায়ের কিছু অংশকে উল্টে দেয়, কিন্তু ১২ দফা নির্দেশনা বহাল রাখে। পাশাপাশি আপিল বিভাগ আরও ১২ দফা নির্দেশনা জারি করে। সুপ্রিম কোর্টের আপিল বিভাগ বিচার বিভাগের সদস্য বাছাই, বিচারিক বেতন সংক্রান্ত বিষয়গুলি মোকাবেলা এবং শৃঙ্খলা পরিচালনার জন্য একটি স্বাধীন বিচার বিভাগীয় কমিশন গঠনের আহ্বান জানায়। আপিল বিভাগ রায় দিয়েছে যে সংবিধান বিচারিক স্বাধীনতার জন্য একটি কাঠামো প্রদান করেছে।   তাৎপর্য  এই রায়ের ফলে বাংলাদেশ জুডিশিয়াল সার্ভিস কমিশন গঠন করা হয়। ২০০৭ সালে তত্ত্বাবধায়ক প্রশাসনের সময় প্রধান উপদেষ্টা ফখরুদ্দিন আহমেদ এটি বাস্তবায়ন করেন।   তথ্যসূত্র   বিষয়শ্রেণী:বাংলাদেশী পূর্বতন মামলার সাংবিধানিক আইনি দৃষ্টান্ত
অ্যান ম্যানলি (আনুমানিক ১৮২৮ - ১৮৭০ সালের পরে) ছিলেন একজন মার্কিন পতিতালয়ের মালিক এবং রাস্তার ঝগড়াবাজ ছিলেন, যিনি তার স্বামী জেমসের সাথে ১৯ শতকের মাঝামাঝি মেরিল্যান্ডের বাল্টিমোরে একটি পতিতালয় পরিচালনা করতেন। তিনি হিংস্র স্বভাবের জন্য পরিচিত ছিলেন। ১৮৬১ সালের এপ্রিল মাসে মার্কিন গৃহযুদ্ধের প্রাদুর্ভাবের সময় ৬ষ্ঠ ম্যাসাচুসেটস রেজিমেন্টের বেশিরভাগ ব্যান্ডকে বাঁচানোর জন্য তাকে কৃতিত্ব দেওয়া হয়।  বিষয়শ্রেণী:মার্কিন পতিতালয়ের মালিক ও ম্যাডাম
জুমা মসজিদ () হলো দক্ষিণ আফ্রিকার ডারবান, কেওয়াজুলু নেথাল-এ অবস্থিত একটি মসজিদ। এটি গ্রে স্ট্রিট মসজিদ নামেও পরিচিত। মসজিদটি ডারবানের মুসলিমদের আধ্যাত্মিক কেন্দ্র হিসেবে প্রতিনিধিত্ব করে।   ইতিহাস ও উৎপত্তি  ১৮৮১ সালের আগস্ট মাসে, একটি মসজিদ নির্মাণের জন্য কে. মুনসেমির কাছ থেকে গ্রে স্ট্রিটে (বর্তমানে ড. ইউসুফ দাদু স্ট্রিট হিসেবে পরিচিত) আবুবেকার আমোদ ঝাভেরি এবং হাজী মোহাম্মদ ১১৫ ইউরোতে একটি জমি কিনেছিলেন। একটি ছোট ইট এবং মর্টার কাঠামো জমিটিতে দাঁড়িয়ে ছিল যা পরবর্তীতে মসজিদে রূপান্তরিত হয়।  ১৮৮৪ সালের ফেব্রুয়ারিতে আবুবেকার মসজিদের পাশের জমিটি ক্রয় করেন যাতে এর আরও সম্প্রসারণ করা যায়। ১৮৮৯ সালে হাজী মাহমেদ দাদা, মুসল্লি সংখ্যা বৃদ্ধি পাওয়ার কারণে মসজিদ সংলগ্ন আরও জমি ক্রয় করেছিলেন। মসজিদটির দুটি মিনারের প্রথমটি ১৯০৪ সালে নির্মিত হয়েছিলো। একই সময়ে মসজিদটির পাশে দুটি দোকান নির্মাণ করা হয় যাতে মসজিদটির রক্ষণাবেক্ষণের জন্য অর্থ সরবরাহ করা যায়। ১৯০৫ সালে মসজিদের দ্বিতীয় মিনারটি এবং ভ্রমণকারীদের ব্যবহারের জন্য মসজিদের পিছনে কয়েকটি কক্ষ, টয়লেট ও গোসলখানা নির্মিত হয়েছিলো। মুয়াযযিনের জন্যও কক্ষ নির্মিত হয়েছিলো।  এই মিনারগুলো সেই সময় ডারবান শহরের সবচেয়ে উঁচু দুটি কাঠামো ছিল। ১৯২৭ সালে মসজিদটি পুনরায় নির্মাণ করা হয়েছিলো। ১৯৪৩ সালে উইলিয়াম ব্রুস বার্বুরও ভবনটির নকশায় অবদান রেখেছিলেন। ভবনটি ইসলামি সজ্জা এবং স্বদেশীয় শৈলীর একটি অনন্য মিশ্রণ।  ১৯৪৩ সালে মসজিদটিতে আরও সম্প্রসারণ ও পরিবর্তন করা হয়েছিলো। আজ মসজিদ ভবনটি একটি বৃহৎ প্লাস্টারযুক্ত কাঠামো যা বিভিন্ন স্থাপত্যশৈলীর মিশ্রণে বৈশিষ্ট্যপূর্ণ। একটি ব্রিজ পার্শ্ববর্তী মেয়েদের স্কুল থেকে মসজিদের ছাদ পর্যন্ত বিস্তৃত ছিল। উৎসবের সময় প্রার্থনার জন্য ব্যবহৃত সমতল ছাদটি স্কুলের খেলার মাঠ হিসেবে ব্যবহৃত হয়। মসজিদটির স্থাপত্যশৈলী মূলত জ্যামিতিক। জানালা এবং খিলানযুক্ত দরজা এই জ্যামিতিক নকশাকেই প্রাধান্য দেয়। ১৯৭০-এর দশকের শেষভাগ পর্যন্ত মসজিদটি দক্ষিণ গোলার্ধের বৃহত্তম মসজিদ হিসাবে মর্যাদা পেয়েছিলো।   গ্যালারি    আরও দেখুন   ইসলামি স্থাপত্য  মসজিদের তালিকা  আফ্রিকার মসজিদের তালিকা  মিডর‌্যান্ড   তথ্যসূত্র    বহিঃসংযোগ  জুমা মসজিদ ভ্রমণ করুন  বিষয়শ্রেণী:দক্ষিণ আফ্রিকার মসজিদ বিষয়শ্রেণী:১৯৩০-এ সম্পন্ন মসজিদ বিষয়শ্রেণী:২০শ শতাব্দীর দক্ষিণ আফ্রিকার মসজিদ
বুলশিট জব বা সিউডোওয়ার্ক  অর্থহীন বা অপ্রয়োজনীয় মজুরি শ্রম যা শ্রমিক একটি উদ্দেশ্য আছে বলে ভান করতে বাধ্য।  যুক্তরাজ্য ও নেদারল্যান্ডসের পোলিং ইঙ্গিত করে যে প্রায় ৪০% কর্মী এই বর্ণনার সাথে মানানসই তাদের চাকরিকে বিবেচনা করে।   ধারণাটি নৃবিজ্ঞানী ডেভিড গ্রেবার ২০১৩ সালের স্ট্রাইক ম্যাগাজিনে, অন দ্য ফেনোমেনন অফ বুলশিট জবসের একটি প্রবন্ধে তৈরি করেছিলেন এবং তার ২০১৮ সালের বই বুলশিট জবস- এ বিস্তারিতভাবে তুলে ধরেছিলেন। Heller, Nathan (2018-07-06). "The Bullshit-Job Boom". The New Yorker.  গ্রেবার বুলশিটাইজেশনের ধারণাটিও প্রণয়ন করেছিলেন, যেখানে পূর্বে অর্থপূর্ণ কাজ কর্পোরেটাইজেশন, মার্কেটাইজেশন বা ব্যবস্থাপনাবাদের মাধ্যমে একটি বাজে কাজে পরিণত হয়।  এটি একাডেমিয়াতে প্রয়োগ করা হয়েছে, যা গ্রেবার এবং অন্যরা দাবি করেন যে নব্যউদারনীতিবাদ শিক্ষাগত সংস্কারের কারণে ব্যবস্থাপকীয় ভূমিকা এবং প্রশাসনিক কাজের সম্প্রসারণ দ্বারা বানোয়াট করা হয়েছে, একাডেমিক স্বাধীনতার অবক্ষয় ঘটায়।    তথ্যসূত্র    আরও পড়া    আপনার কল আমাদের জন্য গুরুত্বপূর্ণ: লরা পেনির বুলশিট সম্পর্কে সত্য   বহিঃসংযোগ    অন দ্য ফেনোমেনন অফ বুলশিট জবস, স্ট্রাইক ম্যাগাজিন (আগস্ট 2013)  গ্রেবার, ডেভিড (2018)। বুলশিট জবস, দ্য অ্যানার্কিস্ট লাইব্রেরির মাধ্যমে।  বিষয়শ্রেণী:মার্কিন অপশব্দ বিষয়শ্রেণী:কাজ বিষয়শ্রেণী:শ্রম
মাধ্যমিক ও উচ্চ মাধ্যমিক শিক্ষা বোর্ড,  ময়মনসিংহ বাংলাদেশের ময়মনসিংহ বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। ময়মনসিংহ, জামালপুর, শেরপুর ও নেত্রকোণা জেলার বোর্ডের অন্তর্ভুক্ত। এটি সাধারণ শিক্ষা বোর্ডের মধ্যে ৯ম এবং সব মিলিয়ে ১১তম।  গঠন ২০১৫ সালের ১৩ অক্টোবর ময়মনসিংহ বিভাগ ঘোষণা করা হয়। তারপর থেকে ময়মনসিংহ শিক্ষা বোর্ড প্রতিষ্ঠার কাজ শুরু হয়। ২০১৬ সালের ২২ ফেব্রুয়ারি ময়মনসিংহ বিভাগীয় কমিশনার জি এম সালেহ উদ্দিন শিক্ষা মন্ত্রণালয়ের সচিব বরাবর লিখিত চিঠি পাঠান। পরে আগস্টের মাঝামাঝি সরকার ময়মনসিংহে নতুন শিক্ষা বোর্ড স্থাপনের নীতিগত সিদ্ধান্ত নিয়ে এর যৌক্তিকতা যাচাইয়ে সাত সদস্যের একটি কমিটি গঠন করে। কমিটির মতামতের ভিত্তিতে ময়মনসিংহে নতুন শিক্ষা বোর্ড স্থাপনে প্রধানমন্ত্রীর কাছে মন্ত্রণালয় প্রস্তাব পাঠালে প্রধানমন্ত্রী শেখ হাসিনা তা অনুমোদন করেন। ২৮ আগস্ট ২০১৭ সালে ময়মনসিংহ শিক্ষা বোর্ড গঠনের প্রজ্ঞাপন জারি করে শিক্ষা মন্ত্রণালয়।  কার্যক্রম সনদপত্র উত্তোলন। নম্বরপত্র উত্তোলন। নাম সংশোধন। যেকোন বিষয়ে ফলাফল সংশোধন। ভর্তি বাতিল। এক কলেজ থেকে ভর্তি বাতিল করে নতুন কলেজে ভর্তি প্রক্রিয়া সম্পন্ন করন।  উল্লেখযোগ্য শিক্ষা প্রতিষ্ঠান কলেজঃ- আনন্দ মোহন কলেজ আলমগীর মনসুর (মিন্টু) মেমোরিয়াল কলেজ, ময়মনসিংহ শহীদ সৈয়দ নজরুল ইসলাম কলেজ মুমিনুন্নিসা সরকারি মহিলা কলেজ সরকারী নজরুল কলেজ ত্রিশাল, ময়মনসিংহ সরকারি আশেক মাহমুদ কলেজ      ক্যান্টনমেন্ট পাবলিক স্কুল ও কলেজ কৃষি বিশ্ববিদ্যালয় কলেজ সরকারি জাহেদা সফির মহিলা কলেজ মুসলিম বালিকা উচ্চ বিদ্যালয় ও কলেজ রয়েল মিডিয়া কলেজ নটর ডেম কলেজ নাসিরাবাদ কলেজ সরকারি নজরুল কলেজ ঈশ্বরগঞ্জ কলেজ গফরগাঁও সরকারি কলেজ নেত্রকোণা সরকারি কলেজ সরকারি ইসলামপুর কলেজ মেলান্দহ্ সরকারি কলেজ শহীদ স্মৃতি সরকারি কলেজ, মুক্তাগাছা হাজরাবাড়ী সিরাজুল হক কলেজ  স্কুলঃ- ময়মনসিংহ জিলা স্কুল বিদ্যাময়ী সরকারি বালিকা উচ্চ বিদ্যালয় গভর্নমেন্ট ল্যাবরেটরী হাই স্কুল, ময়মনসিংহ ময়মনসিংহ ল্যাবরেটরি উচ্চ বিদ্যালয়, ময়মনসিংহ ক্যান্টনমেন্ট বোর্ড উচ্চ বিদ্যালয়, ময়মনসিংহ কাটাখালী উমর আলী উচ্চ বিদ্যালয়, ত্রিশাল, ময়মনসিংহ ত্রিশাল সরকারি নজরুল একাডেমি জামালপুর জিলা স্কুল শেরপুর সরকারি বালিকা উচ্চ বিদ্যালয় আঞ্জুমান আদর্শ সরকারি উচ্চ বিদ্যালয়  নেত্রকোনা সরকারি বালিকা উচ্চ বিদ্যালয় হাজরাবাড়ী উচ্চ বিদ্যালয় হাজরাবাড়ী উচ্চ বালিকা বিদ্যালয়  আরও দেখুন   বাংলাদেশের শিক্ষা বোর্ড তালিকা বাংলাদেশের শিক্ষাব্যবস্থা   বহিঃসংযোগ      তথ্যসূত্র  ময়মনসিংহ শিক্ষা ময়মনসিংহ বিষয়শ্রেণী:বাংলাদেশের শিক্ষাব্যবস্থা
|-  | style="background: #eeeeee; vertical-align: top;"  |  |  |  |-Szablon ułatwia wstawianie wiersza z dwoma komórkami w szablonie infobox'a. Posiada dwa parametry wymagane oraz trzy opcjonalne.  parametry wymagane:   1      = treść pierwszej (lewej) komórki   2      = treść drugiej (prawej) komórki  parametry opcjonalne:   kol1   = parametry pierwszej (lewej) komórki   kol2   = parametry drugiej (prawej) komórki   wiersz = parametry wiersza tabeli  Parametry opcjonalne można też podać bez nazw. Nienazwane parametry będą traktowane jako:   3 -> kol1   4 -> kol2   5 -> wiersz
বাংলাদেশ এবং কানাডা ক্রিকেট দল একে অপরের বিরুদ্ধে ২০০৩ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ২বার মুখোমুখি হয়েছে, যার মধ্যে একটি ম্যাচ বাংলাদেশ এবং একটি ম্যাচ কানাডা জিতেছে।   ফলাফলের সংক্ষিপ্ত বিবরণ  মোটবাংলাদেশ জিতেছেকানাডা জিতেছেটাই/ফলাফল হয়নিবাংলাদেশে     ০  ০ ০ ০কানাডাতে  ০  ০  ০ ০নিরপেক্ষ  ২  ১  ১  ০মোট    ২  ১  ১ ০   ম্যাচের তালিকা    নিরপেক্ষ ভেন্যুতে    তথ্যসূত্র   বিষয়শ্রেণী:একদিনের আন্তর্জাতিক ক্রিকেটের রেকর্ডসমূহ বিষয়শ্রেণী:ক্রিকেট সম্পর্কিত তালিকা বিষয়শ্রেণী:আন্তর্জাতিক ক্রিকেটে বাংলাদেশ বিষয়শ্রেণী:আন্তর্জাতিক ক্রিকেটে কানাডা  একদিনের আন্তর্জাতিক ক্রিকেট